Olimpiese Somerspele 1956

Die Olimpiese Somerspele 1956 (Engels: 1956 Summer Olympics), amptelik bekend as die Spele van die XVIde Olimpiade, is tussen 22 November en 8 Desember 1956 in Melbourne, Australië, aangebied. Melbourne is verkies bo Buenos Aires, Meksikostad en ses Amerikaanse stede op 28 April 1949 op die 43ste IOK-kongres. Vanweë die Australiese kwarantynreëls kon die ruitersport-wedstryde nie daar plaasvind nie. Hierdie is daarom in Stockholm, Swede, gehou. Daarmee is dit die eerste en tot dusver enigste Spele waarby wedstryde in verskillende lande plaasgevind het. Dit is die eerste Olimpiese Somerspele wat in die Suidelike Halfrond, Oseanië asook buite Europa en Noord-Amerika gehou is. Daarbenewens is Melbourne die mees suidelike stad waar Olimpiese Spele gehou is. Die Olimpiese Winterspele 1956 is in Cortina d'Ampezzo, Italië, aangebied.

Die Olimpiese Somerspele 1956 is deur ag lande geboikot. Egipte, Irak en Libanon het hierdie spele weens die Suezkrisis geboikot, as gevolg van die inval van Israel, Frankryk en die Verenigde Koninkryk in Egipte, nadat dié land die Suezkanaal genasionaliseer het. Terselfdertyd het die Sowjetunie die Hongaarse Rewolusie onderdruk en die Sowjetunie se deelname het tot die boikot deur Nederland, Kambodja, Spanje en Switserland gelei. Die Volksrepubliek China het net twee weke voor die spele se begin hul boikot aangekondig weens die toelating van die Republiek China op Taiwan. 

 Toewysing 
duimnael|links|upright|Wilfrid Kent Hughes, president van die Australiese reëlingskomitee
duimnael|upright|Fakkel van die Olimpiese Somerspele 1956 in Melbourne
Melbourne is op 28 April 1949 in Rome deur die Internasionale Olimpiese Komitee gekies as die gasheer vir die Olimpiese Somerspele in 1956. Ander kandidate was: Buenos Aires, Los Angeles, Detroit, Meksikostad, Chicago, Minneapolis, Philadelphia, San Francisco en Montreal.

Die stemming het as volg verloop:
 Stemming vir gasheer van die Olimpiese Somerspele 1956  Stad Land Rondte 1 Rondte 2 Rondte 3 Rondte 4 Melbourne    14  18  19  21 Buenos Aires    9  12  13  20 Los Angeles    5  4  5  — Detroit    2  4  4  — Meksikostad    9  3  —  — Chicago    1  —  —  — Minneapolis    1  —  —  — Philadelphia    1  —  —  — San Francisco    0  —  —  — Montreal    0  —  —  —

 Sporte 
17 Olimpiese sportsoorte in 151 dissiplines is tydens die Spele beoefen. Tydens die Spele is 153 goue medaljes oorhandig. Daarbenewens is wedstryde in verskeie demonstrasiesporte beslis.

 Australiese voetbal en 20px Bofbal is as demonstrasiesporte aangebied.

 Stadions 
24 sportplekke is tydens die Olimpiese Somerspele 1956 gebruik:

 Melbourne 
duimnael|Melbourne-krieketveld, Olimpiese Stadion vir die Olimpiese Somerspele van 1956, in 2010
duimnael|By die Royal Exhibition Building in Melbourne is die Basketbal-eindstryd, skermsport van die Moderne vyfkamp, gewigoptel en stoeiwedstryde beslis
StadionSporteKapasiteit Broadmeadows  Fietsry (pad)  Nie gelys nie Wendoureemeer, Ballarat  Kanovaart, Roei  14 300 Hokkieveld  Veldhokkie  21 048 Melbourne-krieketveld  Atletiek, Veldhokkie (eindstryd), Sokker (eindstryd)  104 000 Oaklands Jagklub  Moderne vyfkamp (perdry, hardloop)  25 700 Olimpiese Parkstadion  Sokker  40 000 Port Phillip  Seilvaart  Nie gelys nie Koninklike Australiese Lugmag, Laverton Lugmagbasis  Skyfskiet (haelgeweer)  Nie gelys nie Royal Exhibition Building  Basketbal (eindstryd), Moderne vyfkamp (skermsport), Gewigoptel, Stoei  3 500 St Kilda Stadsaal  Skermsport  Nie gelys nie Swem/Sierduikstadion  Sierduik, Moderne vyfkamp (swem), Swem, Waterpolo  6 000 Velodrome  Fietsry (baan)  7 900 Wes-Melbourne-stadion  Basketbal, Boks, Gimnastiek  7 000 Williamstown  Moderne vyfkamp (skietsport), Skyfskiet (pistool, geweer)  Nie gelys nie

 Stockholm 
StadionSporteKapasiteit Lill-Jansskogen  Ruitersport (driegangkampioenskap)  Nie gelys nie Olimpiese Stadion Stockholm  Ruitersport (dressuur, driegangkampioenskap, spring)  21 000 Ulriksdal  Ruitersport (driegangkampioenskap)  Nie gelys nie

 Deelnemende nasies 
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui:

Vyf lande het aan die ruitersport-wedstryde in Stockholm deelgeneem, maar nie aan die Olimpiese Somerspele in Melbourne nie:
  (3)
  (2)
  (1)
  (6)
  (9)

 Suid-Afrikaanse deelname 

 Boks 
Daniel Wepener Bekker (swaargewig) en Henry Loubscher (ligweltergewig) wen bronsmedaljes.

 Fietsry 
Alfred Swift wen brons in die 1 km tydtoets op die baan.

 Swem 
Die Suid-Afrikaanse vrouespan wen die bronsmedalje in die 4x100 m vryslag aflos.

 Getal medaljes 
duimnael|400px|Kaart van deelnemende nasies in 1956:

 Gasheerstad Melbourne

 Ruitersport-wedstryde in Stockholm
duimnael|400px|Kaart van die Olimpiese boikot van 1956
Hier is die top tien lande wat medaljes by die Spele verower het:
 1   (URS)  272  37  29  32  98 2   (USA)  297  32  25  17  74 3   (AUS)  294  13  8  14  35 4   (HUN)  108  9  10  7  26 5   (ITA)  129  8  8  9  25 6   (SWE)  88  8  5  6  19 7   (GER)  158  6  13  7  26 8   (GBR)  189  6  7  11  24 9   (ROU)  44  5  3  5  13 10   (JPN)  110  4  10  5  19 33   (RSA)  50  0  0  4  4

 Sien ook 
 Olimpiese Somerspele 2000 in Sydney
 Olimpiese Somerspele 2032 in Brisbane

 Verwysings 

 Verdere leesstof 




 Eksterne skakels 

  Melbourne Stockholm 1956 Olympic.org. Internasionale Olimpiese Komitee.
  Resultate en medaljewenners Olympic.org. Internasionale Olimpiese Komitee.
  Amptelike verslag van die Olimpiese Somerspele 1956
  Olympics 1948 to 1960

Kategorie:Sport in Melbourne
Kategorie:Stockholm
Kategorie:Geskiedenis van Australië
Kategorie:Geskiedenis van Swede
1956
1956
1956
Kategorie:Sport in 1956